b'\n_START_ARTICLE_\nRead-only memory\n_START_PARAGRAPH_\nRead-only memory (fra engelsk kun-lese-minne, forkortet ROM) er et lagringsmedium som brukes i digitale kretser. Data lagret i ROM kan ikke endres i normal drift og blir ogs\xc3\xa5 st\xc3\xa5ende i str\xc3\xb8ml\xc3\xb8s tilstand, og er derfor ofte brukt som lager for firmware._NEWLINE_Det finnes i dag en mengde forskjellige typer ROM, og selv om mask ROM fortsatt brukes, er de fleste typene i dag mulig \xc3\xa5 slette og omskrive. Ser man p\xc3\xa5 betydningen av ordet er ikke disse slettbare eller omprogrammerbare kretsene ROM, men i den daglige talen omtaler man de gjerne som ROM for det om.\n_START_SECTION_\nMask ROM\n_START_PARAGRAPH_\nMask ROM (forkortet MROM) er kretser som blir programmert under produksjonen. Terminologien mask kommer av at produsenten maskerer et omr\xc3\xa5de p\xc3\xa5 kretsen under mikrolitografiprosessen. MROM er gjerne brukt i produksjon p\xc3\xa5 grunn av at kostnadene blir lavere.\n_START_SECTION_\nPROM (Programmable read-only memory)\n_START_PARAGRAPH_\nPROM kretser produseres tomme fra fabrikken og de programmeres (eller brennes) av brukeren. Denne prosessen kan kun gj\xc3\xb8res en gang, og skulle man brenne inn feil data m\xc3\xa5 man bruke en ny blank krets.\n_START_SECTION_\nEPROM (Eraseable Programmable read-only memory)\n_START_PARAGRAPH_\nEPROM er en type minnekretser som beholder dataene selv om den elektriske forsyningen brytes. De best\xc3\xa5r av en matrise med transistorer som blir individuelt programmert med en elektrisk enhet som har mye h\xc3\xb8yere spenning enn de som normalt blir brukt i digitale kretser. N\xc3\xa5r kretsen er programmert kan den slettes igjen med \xc3\xa5 belyse den i kraftig ultrafiolett lys, og derfor har kretsene et ganske karakteristisk vindu av gjennomsiktig kvartsglass rett over silisiumkretsen.\n_START_SECTION_\nEEPROM (Electrically Eraseable Programmable read-only memory)\n_START_PARAGRAPH_\nEn EEPROM er oppbygget og fungerer p\xc3\xa5 samme m\xc3\xa5te som en EPROM, men bruker ikke ultrafiolett lys for sletting. I stedet brukes en h\xc3\xb8yere spenning, som enten suppleres eksternt eller genereres internt, til sletting. P\xc3\xa5 grunn av at denne metoden sliter p\xc3\xa5 kretsen s\xc3\xa5 har EEPROM begrenset antall skriveoperasjoner - selv om vi snakker om opp til millioner av operasjoner i moderne kretser.'